Projekts

**LATVIJAS REPUBLIKAS MINISTRU KABINETS**

2021. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Grozījumi Ministru kabineta 2014. gada 19. augusta noteikumos Nr. 501 “Elektronisko sakaru tīklu ierīkošanas, būvniecības un**

**uzraudzības kārtība”**

Izdoti saskaņā ar Būvniecības likuma
5. panta pirmās daļas 2. punktu un otrās daļas 4. punktu
un Elektronisko sakaru likuma 16. panta pirmo daļu

1. Izdarīt Ministru kabineta 2014. gada 19. augusta noteikumos Nr. 501 “Elektronisko sakaru tīklu ierīkošanas, būvniecības un uzraudzības kārtība” (Latvijas Vēstnesis, 2014, 189. nr.; 2018, 191. nr.; 2019, 239. nr.) šādus grozījumus:

1.1. aizstāt noteikumu tekstā vārdus “sertifikāta numurs” ar vārdiem “sertifikāta numurs un darbības sfēra”;

1.2. svītrot noteikumu tekstā vārdus “vai apliecinājuma karti” (attiecīgā locījumā);

1.3. svītrot noteikumu tekstā (izņemot 47. punktu) vārdus “projektēšanas uzdevums” un “būvniecības ierosinātāja projektēšanas uzdevums”;

1.4. izteikt 2.1 .apakšpunktu šādā redakcijā:

“2.1. iekšējais elektronisko sakaru tīkls – būves piederums, kas sastāv no cauruļvadiem, kabeļiem, vadiem, aprīkojuma, iekārtām un ierīcēm un paredzēts elektronisko sakaru pakalpojumu nodrošināšanai;”;

1.5. aizstāt 6.2. apakšpunktā vārdu “komunikācijas” ar vārdu “inženiertīkls”;

1.6. papildināt noteikumus ar 6.1, 6.2, 6.3  un 6.4 punktu šādā redakcijā:

“6.1 Būvniecības ieceres dokumentācija nav nepieciešama:

6.1 1. elektronisko sakaru tīkla un to iekārtu nomaiņas darbiem, bojājumu, kas radušies dabas stihijas, zādzības un citu neparedzētu apstākļu dēļ likvidēšanas darbiem, atsevišķu bojāto vai nolietoto iekārtu nomaiņai;

6.1 2. saskaņojot ar zemes gabala īpašnieku, būves īpašnieku vai, ja tāda nav, tad ar zemes gabala, būves tiesisko valdītāju un trešajām personām, kuru tiesības tiek skartas, ja normatīvajos aktos par saskaņojuma nepieciešamību nav noteikts citādi, un ievērojot citos normatīvajos aktos noteiktās prasības:

6.1 2.1. iekšējā elektronisko sakaru tīkla ierīkošanai vienā būvē;

6.1 2.2. atsevišķa abonenta līnijas pieslēguma punkta pieslēgšanai pie elektronisko sakaru tīkla vienas ēkas robežās, ja tie atbilst šo noteikumu 16. punkta nosacījumiem;

6.1 2.3. pirmās grupas inženierbūves atjaunošanai.”;

6.2 Paziņojumu par būvniecību piemēro pirmās grupas inženierbūves vai elektronisko sakaru iekārtu konteineru nojaukšanai.

6.3 Lai veiktu šo noteikumu 6.2punktā minētos būvdarbus, būvvaldē vai birojā iesniedz paziņojumu par būvniecību (1.3pielikums). Paziņojumam par būvniecību pievieno būvspeciālista apstiprinātu inženierbūves novietojuma plānu zemes gabalā ar tās ārējiem izmēriem vizuāli uztveramā formā (M 1:250; M 1:500; M 1:1000) uz topogrāfiskā plāna vai situācijas plāna, kurā norādīta nojaucamā inženierbūve, un skaidrojošo aprakstu par plānotajiem darbiem un darbu metodēm. Pēc būvdarbu pabeigšanas būvniecības ierosinātājs sagatavo inženierbūves novietojuma izpildmērījuma plānu. Izpildmērījumā par līnijveida inženierbūves nojaukšanu norāda nojauktās līnijveida inženierbūves daļas sākuma un beigu punktu, nojaukto daļu pārsvītrojot ar krustiņu.

6.4 Šo noteikumu 6.3punktā minētajos gadījumos būvniecības ierosinātājs līdz paziņojumā par būvniecību norādītajā būvdarbu pabeigšanas termiņam būvniecības informācijas sistēmā:

6.4 1. pēc inženierbūves novietojuma izpildmērījuma plāna iesniegšanas pašvaldībā apstiprina būvdarbu pabeigšanu, ja tie ir pabeigti;

6.4 2. pagarina būvdarbu izpildes termiņu, ja plānotie būvdarbi ir uzsākti, bet nav pabeigti;

6.4 3. atceļ paziņojumu par būvniecību, jo plānotie būvdarbi nav uzsākti un netiks veikti.

1.7. svītrot 7. punktu;

1.8. svītrot 7.2 punkta otro teikumu;

1.9. papildināt noteikumus ar 9.2 punktu šādā redakcijā:

“9.2 Būvniecības ierosinātājs vienojas ar būvspeciālistu vai būvkomersantu atbilstošā projektēšanas jomas darbības sfērā par attiecīgajai būvniecības iecerei nepieciešamās dokumentācijas izstrādi. Gadījumos, kad tiek veiktas darbības, kas pazemina būves konstrukciju drošību, nestspēju vai noturību vai plānotie darbi neatbilst šo noteikumu 16. punkta nosacījumiem, konstruktīvā mezgla risinājumu izstrādā būvspeciālists ēku konstrukciju projektēšanā. Būvniecība ieceres dokumentus elektronisko sakaru staba, torņa vai masta būvniecībai var izstrādāt būvspeciālists ēku konstrukciju projektēšanā.”;

1.10. svītrot 10. punktu;

1.11. svītrot 11. punktā vārdus “un taksofonu kabīnes”;

1.12. svītrot 15.1 punktu;

1.13. svītrot 17. punktu;

1.14. papildināt 18.1. apakšpunktu aiz vārda “iesniedz” ar vārdiem “paskaidrojuma rakstu, kuram pievieno”;

1.15. papildināt noteikumus ar 18.2 punktu šādā redakcijā:

“18.2 Ja plānotai būvniecības iecerei vai būvdarbiem atbilstoši šo noteikumu 18. un 38. punktam ir jāsaņem būvvaldes skaņojums, būvniecības iecere ir iesniedzama būvniecības informācijas sistēmā. Būvniecības ieceres realizācijai nepieciešamos tehniskos vai īpašos noteikumus, kā arī saskaņojumus vai atļaujas valsts akciju sabiedrība “Elektroniskie sakari” izdod būvniecības informācijas sistēmā.”;

1.16. izteikt 19.2. apakšpunktu šādā redakcijā:

“19.2. skaidrojošs apraksts par plānoto būvniecības ieceri un izvērtējums, vai pieļaujama būves (inženierbūves vai iekšējais elektronisko sakaru tīkla)izmantošana būvdarbu laikā, un izmantošanas nosacījumi, sadalījumu būves kārtās ar tajā ietveramo apjomu (ja paredz būvdarbus vai objekta nodošanu ekspluatācijā pa būves kārtām);”;

1.17. papildināt noteikumus ar 28.1 punktu šādā redakcijā:

“28.1 Šo noteikumu 18.2. apakšpunktā iesniedzamo dokumentāciju valsts akciju sabiedrība “Elektroniskie sakari” izskata un pieņem lēmumu atbilstoši šo noteikumu 29., 30., 31., 36., 39. un 41. punktā noteiktajā kārtībā.”;

 1.18. aizstāt 32.1. apakšpunktā skaitli un vārdu “17. punktā” ar skaitli un vārdu “6.1 2.2. apakšpunktā”;

1.19. izteikt 41.1punktu šādā redakcijā:

“41.1 Lai šo noteikumu 18.1. apakšpunktā minēto elektronisko sakaru tīkla ierīkošanas projektu īstenotu atbilstoši plānotajai būvniecības iecerei un paredzētajam būvniecības veidam, būvvaldē iesniedz paskaidrojuma rakstu. Izstrādāto būvniecības ieceres dokumentāciju paraksta vai būvniecības informācijas sistēmā apstiprina būvspeciālists.”;

1.20. izteikt 41.2 punktu šādā redakcijā:

“41.2 Elektronisko sakaru tīkla ierīkošanai būvniecības ierosinātājs būvvaldē iesniedz paskaidrojuma raksta I daļu (1.1 pielikums), kurai pievieno šo noteikumu 7.2, 7.3 un 18.1. apakšpunktāminētos dokumentus.”;

1.21. svītrot 41.3punktu;

1.22. izteikt 41.4punktu šādā redakcijā:

“41.4 Paskaidrojuma rakstā iekļauj būvdarbu uzsākšanas nosacījumus, ietverot prasību sniegt informāciju par būvdarbu veicēju. Ja paredzēts publisko tiesību juridiskās personas vai Eiropas Savienības politikas instrumentu finansējums, papildus iesniedz informāciju par atbildīgajiem būvspeciālistiem (vārds, uzvārds, sertifikāta numurs un darbības sfēra, būvdarbu veicēja nosaukums un būvkomersanta reģistrācijas numurs, būvdarbu līguma un būvuzraudzības līguma datums un numurs, līguma darbības termiņš (datums no–līdz) un līguma summa (*euro*)).”;

1.23. izteikt 41.7 punktu šādā redakcijā:

“41.7 Paskaidrojuma raksta spēkā esības termiņš ir pieci gadi, skaitot no akcepta pieņemšanas dienas. Elektronisko sakaru tīkla ierīkošana īstenojama ieceres spēkā esības termiņā. Ja paredzēta inženierbūves konservācija, paskaidrojuma rakstā realizācijas termiņu nosaka, ņemot vērā attiecīgās pašvaldības lēmumu par inženierbūves konservāciju (ja tāds ir pieņemts).”;

1.24. izteikt 41.10 punktu šādā redakcijā:

“41.10 Pēc būvdarbu pabeigšanas būvniecības ierosinātājs būvvaldē iesniedz paskaidrojuma raksta II daļu (1.1 pielikums), kurai pievieno elektronisko sakaru tīkla pievada novietojuma izpildmērījuma plānu.”;

1.25. izteikt 41.12 punktu šādā redakcijā:

“41.12 Būvvalde 10 darbdienu laikā pēc šo noteikumu 41.9 punktā minēto dokumentu saņemšanas apseko objektu, pārbauda patvaļīgās būvniecības esību un izdara būvniecības informācijas sistēmā atzīmi par būvdarbu pabeigšanu.”;

1.26. papildināt 41.14 punktu aiz vārdiem “par būvdarbu pabeigšanu” ar vārdiem “kā arī norāda atlikto būvdarbu apjomus un to izpildes termiņus”;

1.27. aizstāt 44.6. apakšpunktā vārdus “Latvijas Republikas pilsētām” ar vārdu “valstspilsētām”;

1.28. izteikt 46.1. apakšpunktu šādā redakcijā:

“46.1. būvobjektu un izvērtējumu, vai pieļaujama būves (inženierbūves vai iekšējo elektronisko sakaru tīkla) izmantošana būvdarbu laikā, un izmantošanas nosacījumiem, sadalījumu būves kārtās ar tajā ietveramo apjomu (ja paredz būvdarbus vai objekta nodošanu ekspluatācijā pa būves kārtām);”;

1.29. izteikt 50. un 50.1 punktu šādā redakcijā:

“50. Būvatļaujā ietverti šādi projektēšanas nosacījumi:

50.1. būvvaldē iesniedzamās būvprojekta daļas un citas prasības būvprojekta detalizācijai atbilstoši pašvaldības apbūves noteikumiem saskaņā ar Būvniecības likuma 15. panta piekto daļu;

50.2. prasības par saskaņojumiem no valsts un pašvaldību institūcijām;

50.3. prasības par saskaņojumiem inženiertīklu pieslēgumiem (atslēgumiem) un to šķērsojumiem;

50.4. prasības par būvprojekta risinājumu saskaņošanu ar zemes gabala īpašnieku vai, ja tāda nav, – ar tiesisko valdītāju, ja šādas tiesības pielīgtas vai ja būvprojekts minimālā sastāvā nav saskaņots ar zemes gabala īpašnieku vai, ja tāda nebija, – ar tiesisko valdītāju;

50.5. normatīvajos aktos noteiktajos gadījumos – prasības par citiem dokumentiem, atļaujām vai saskaņojumiem.

50.1 Būvatļaujā norāda būvdarbu uzsākšanas nosacījumus, ietverot:

50.1 1. iesniedzamo informāciju par atbildīgajiem būvspeciālistiem (vārds, uzvārds, sertifikāta numurs un darbības sfēra, būvdarbu veicēja nosaukums un būvkomersanta reģistrācijas numurs, būvdarbu līguma, būvuzraudzības un autoruzraudzības līguma datums un numurs, līguma darbības termiņš (datums no–līdz) un līguma summa (*euro*));

50.1 2. prasības būvdarbu procesu fiksēšanai nepieciešamajiem dokumentiem (būvuzraudzības plāns, ja tiek veikta būvuzraudzība);

50.1 3. prasību iesniegt būvdarbu veicēja civiltiesiskās atbildības apdrošināšanas un atbildīgo būvspeciālistu profesionālās civiltiesiskās atbildības apdrošināšanas polises;

50.1 4. prasību iesniegt citus dokumentus, ja to paredz normatīvie akti.”;

1.30. svītrot 50.2punktu;

1.31. izteikt 51. punktu šādā redakcijā:

“51. Ja kādas tehnisko vai īpašo noteikumu prasības nevar izpildīt, būvprojekta tehniskos risinājumus saskaņo ar institūcijām, kuras noteikušas attiecīgās prasības. Atkāpes no pieslēgšanās tehniskajām prasībām vai tehniskajiem noteikumiem saskaņo projektēšanas gaitā.”;

1.32. papildināt noteikumus ar 52.1punktu šādā redakcijā:

“52.1 Būvprojekta ekspertīzi veic trešās grupas inženierbūves būvprojekta konstruktīvajam risinājumam un tehnoloģiskai daļai.”;

1.33. izteikt 54. punktu šādā redakcijā:

“54. Būvprojektu izstrādā elektroniski vienā eksemplārā un pievieno būvniecības informācijas sistēmā. Izstrādāto būvprojektu paraksta vai būvniecības informācijas sistēmā apstiprina būvprojekta izstrādātājs un citas personas atbilstoši būvatļaujā ietvertajiem projektēšanas nosacījumiem (izņemot šo noteikumu [7.2punktā](https://m.likumi.lv/ta/id/269032#p7.2) minētās personas).”;

1.34. svītrot 58. punktu;

1.35. svītrot 60.3punkta otro teikumu;

1.36. svītrot 60.4 punktu;

1.37. svītrot 63. punkta otro teikumu;

1.38. svītrot 63.3punktu;

1.39. svītrot 65.3 punktu;

1.40. svītrot 68. punktu;

1.41. svītrot 77.1 punktā vārdus “paraksta vai”;

1.42. svītrot 78. punktu;

1.43. izteikt 82. punktu šādā redakcijā:

“82. Būvvalde (Būvniecības likuma 6.1 panta pirmās daļas 1. punktā minētajos gadījumos – birojs) elektronisko sakaru tīkla vai tā daļas pieņemšanai ekspluatācijā var pieaicināt būvuzraugu, ja veikta būvuzraudzība, kā arī būvprojekta izstrādātāju, ja viņš nav veicis autoruzraudzību. Būvuzrauga vai būvprojekta izstrādātāja atteikšanās piedalīties inženierbūves pieņemšanā nav pamats būvvaldei nepieņemt inženierbūvi ekspluatācijā.”;

1.44. izteikt 83. punktu šādā redakcijā:

“83. Būvvalde (Būvniecības likuma 6.1 panta pirmās daļas 1. punktā minētajos gadījumos – birojs) izdod aktu par inženierbūves pieņemšanu ekspluatācijā (turpmāk – akts) būvniecības informācijas sistēmā strukturēto datu veidā vai pieņem lēmumu par konstatētajām atkāpēm. Aktā ietver apliecinājumā par inženierbūves gatavību ekspluatācijai vai inženierbūves nojaukšanu 1.1.1., 1.1.2., 1.2., 1.3. apakšpunktā, 3. un 5.punktā minēto informāciju, kā arī norāda ziņas par objektu (adrese, kadastra apzīmējums, būves grupa, lietošanas veids, būvi raksturojošie lielumi un būvizstrādājumi), būvdarbu garantijas termiņu, atlikto būvdarbu apjomus un to izpildes termiņus.

1.45. papildināt noteikumu VIII nodaļu ar 96. un 97. punktu šādā redakcijā:

“96. Ja būvdarbi ir uzsākti vai būvdarbu veikšanai līdz 2021. gada 31. oktobrim ir akceptēta apliecinājuma karte, tad šos būvdarbus pabeidz atbilstoši šo noteikumu II nodaļā noteiktajai kārtībai, iesniedzot apliecinājuma kartes II daļu (1.2 pielikums) un šo noteikumu 41.10 punktā noteiktos dokumentus.

97. Ja saskaņā ar Būvniecības likuma pārejas noteikumu 22. punktu būvniecības process noris, neizmantojot būvniecības informācijas sistēmu, tad ievēro Būvniecības likumu un šajos noteikumos noteikto kārtību un termiņus, izņemot:

97.1. būvniecības ieceres dokumentāciju (izņemot būvniecības iesniegumu) papīra dokumentu formā izstrādā trijos eksemplāros, Būvniecības likuma 6.1 panta pirmās daļas 1. punktā minētajos gadījumos – četros eksemplāros, bet elektroniski – vienā eksemplārā. Trešo personu saskaņojumu var noformēt uz būvprojekta ģenerālplāna, kā arī saskaņojumu par atkāpes no tehnisko noteikumu prasībām var saskaņot var izdarīt uz būvprojekta ģenerālplāna. Visus eksemplārus izskatīšanai iesniedz būvvaldē;

97.2. būvprojekta ekspertīzi, ja tāda nepieciešama, pievieno būvprojekta dokumentācijai;

97.3. būvdarbu žurnālu iesniedz reģistrācijai būvvaldē būvdarbu uzsākšanas nosacījumu izpildei;

97.4. būvniecības ierosinātājs pirms būvdarbu uzsākšanas izsniedz būvdarbu veicējam, bet būvdarbu veicējs – katram atsevišķu būvdarbu veicējam akceptētu paskaidrojuma rakstu vai būvatļauju ar atzīmi par būvdarbu uzsākšanai izvirzīto nosacījumu izpildi un nepieciešamo būvniecības ieceres dokumentāciju;

97.5. darbu veikšanas projektu pirms būvniecības ieceres dokumentācijā paredzēto darbu uzsākšanas nodod atbildīgajam būvdarbu vadītājam. Darbu veikšanas projekts ir pieejams būvlaukumā strādājošajiem būvspeciālistiem un kontroles institūcijām;

97.6. būvdarbu žurnālu aizpilda atbilstoši vispārīgajos būvnoteikumos noteiktajam būvdarbu žurnāla saturam;

97.7. pabeigtos segtos darbus pieņem ekspluatācijā, sastādot pieņemšanas aktu ([5.](https://m.likumi.lv/ta/id/269032#piel5) un [6.](https://m.likumi.lv/ta/id/269032#piel6) pielikums), ko paraksta atbildīgais būvdarbu vadītājs, būvuzraugs (ja veikta būvuzraudzība) un autoruzraugs (ja to paredz autoruzraudzības līgums). Pieņemšanas aktam pievieno šo noteikumu [65.2punktā](https://m.likumi.lv/ta/id/269032#p65.2) minētos dokumentus.”;

1.46. svītrot 1.2 pielikuma I daļu un piezīmes.

 1.47. papildināt noteikumus ar 1.3 pielikumu šādā redakcijā:

1.3pielikums
Ministru kabineta
2014. gada 19. augusta
noteikumiem Nr. 501

**Paziņojums par būvniecību**

Paziņojumā par būvniecību norāda šādas ziņas:

1. Būvniecības ierosinātājs:

1.1. fiziskās personas vārds, uzvārds vai juridiskās personas nosaukums;

1.2. fiziskās personas personas kods vai juridiskās personas reģistrācijas numurs;

1.3. fiziskās personas dzīvesvieta vai juridiskās personas juridiskā adrese;

1.4. kontaktinformācija – tālruņa numurs, elektroniskā pasta adrese.

2. Pilnvarotā persona:

2.1. fiziskās personas vārds, uzvārds vai juridiskās personas nosaukums;

2.2. fiziskās personas personas kods vai juridiskās personas reģistrācijas numurs;

2.3. fiziskās personas dzīvesvieta vai juridiskās personas juridiskā adrese;

2.4. kontaktinformācija – tālruņa numurs, elektroniskā pasta adrese;

2.5. juridiskās personas norādītās kontaktpersonas vārds, uzvārds, tālruņa numurs, elektroniskā pasta adrese.

3. Ziņas par objektu:

3.1. būvniecības veids (jauna būvniecība, atjaunošana, pārbūve, novietošana vai nojaukšana);

3.2. inženierbūves nosaukums un adrese vai, ja tādas nav, atrašanās vieta.

4. Inženierbūves kadastra apzīmējums (ja tāds ir piešķirts).

5. Inženierbūves lietošanas veids atbilstoši būvju klasifikācijai.

6. Būvniecības ieceres izstrādātājs:

6.1. juridiskās personas nosaukums, būvkomersanta nosaukums vai būvspeciālista(-u) vārds, uzvārds;

6.2. juridiskās personas reģistrācijas numurs, būvkomersanta reģistrācijas numurs vai būvspeciālista(-u) sertifikāta numurs un darbības sfēra;

6.3. juridiskās personas vai būvkomersanta juridiskā adrese un tālruņa numurs.

7. Plānoto būvdarbu uzsākšanas un beigu datums.

8. Pievienojamie dokumenti, ja tādi ir nepieciešami:

8.1. dokumenta veids;

8.2. dokumenta nosaukums.

2. Noteikumi stājas spēkā 2021. gada 1. novembrī.

Ministru prezidents A. K .Kariņš

Ekonomikas ministrs J. Vitenbergs

Iesniedzējs:

Ekonomikas ministrs J. Vitenbergs

Vīza:

Valsts sekretārs E. Valantis